Diari Oficial de la Generalitat Valenciana


Sumari del DOGV 5513, del 16-05-2007 (2007/6081)

ORDE de 10 de maig de 2007, de la Conselleria de Sanitat, per la qual aprova les bases i el model de sol·licitud per a la convocatòria de beques d'informàtica i telecomunicacions de l'Agència Valenciana de Salut de l'any 2007.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5513

Data del DOGV
:   16-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/6081


Data del document
:   10-05-2007

Organisme emissor
:   Conselleria de Sanitat

Tipus de document
:   Ordre

Descriptors 

:   * assignació per estudis
    * professió de la informàtica
    * ajuda pública
    * suport econòmic

Fent ús de les facultats que em conferix el Decret 26/2005, de 4 de febrer, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat, i d'acord amb l'article 47.11, de la Llei de la Hisenda Pública de la Generalitat Valenciana i amb el que establix el Decret 108/1992, de 6 de juliol, del Govern Valencià, pel qual es regula la concessió de beques,  
ORDENE  
Aprovar el contingut dels annexos I i II d'esta orde, que formen les bases i el model de sol·licitud per a la convocatòria de beques d'Informàtica i Telecomunicacions de l'Agència Valenciana de Salut de l'any 2007.  
Disposició addicional  
Contra esta orde i les bases, que exhaurixen la via administrativa, amb caràcter potestatiu, pot interposar-s'hi un recurs de reposició davant del conseller de Sanitat en el termini d'un mes des que es publique, en els termes previstos en els articles 110 i 116 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú. També s'hi pot interposar un recurs contenciós administratiu, d'acord amb l'article 109 de la Llei 30/1992, i amb els articles 10 i 46 de la llei 29/1998, de 13 de juliol, reguladora de la Jurisdicció Contenciosa Administrativa, davant la Sala Contenciosa Administrativa del Tribunal Superior de Justícia de la Comunitat Valenciana, en el termini màxim de dos mesos, comptador a partir de l'endemà de publicació d'esta orde en el Diari Oficial de la Comunitat Valenciana.  
Disposició final  
Esta orde entra en vigor l'endemà de la publicació en el Diari Oficial de la Comunitat Valenciana.  
València, 10 de maig de 2007  
El conseller de Sanitat  
Rafael Blasco Castany  
ANNEX I  
Bases per a la concessió de beques   
d'informàtica i telecomunicacions  
Primera. Objecte i finalitat  
1.1. Les beques que es convoquen d'acord amb esta orde tenen per objecte el foment de la formació complementària de les persones becades, a través de la participació en projectes informàtics i de telecomunicacions en curs de realització en l'Agència Valenciana de Salut. Les beques s'estructuren en dos blocs temàtics, que són: beques per a projectes d'informàtica i beques per a projectes de telecomunicacions.  
1.2. La finalitat de les beques és que col·laboren en els projectes i accions d'elaboració, desplegament i implantació de projectes informàtics i de telecomunicacions dins dels objectius estratègics de l'Agència Valenciana de Salut.  
ORDE de 10 de maig de 2007, de la Conselleria de Sanitat, per la qual aprova les bases i el model de sol·licitud per a la convocatòria de beques d'informàtica i telecomunicacions de l'Agència Valenciana de Salut de l'any 2007. [2007/6081]Conselleria de SanitatSegona. Dotació, finançament, duració i pagament de beques  
2.1. Les beques estan dotades amb 1.050 euros mensuals cada una.  
2.2. Es financen amb càrrec al Pressupost de la Generalitat Valenciana per a l'exercici 2007, aplicació pressupostària 07.11.38.9727.825.85.GR i línia de subvenció T2869. L'import global màxim de les beques és de 31.500 euros.  
2.3. El període de duració de les beques comprendrà des del dia de la incorporació, que serà en els tres dies següents a la notificació, i mai abans de l'1 de juliol de 2007, fins el 31 de desembre de 2007, i es poden prorrogar fins el 30 de juny de 2008, amb la condició que hi haja consignació pressupostària adequada i suficient en l'exercici 2007.  
2.4. L'import de les beques es paga mensualment, aplicant les retencions que marque la legislació en la matèria, després d'un certificat de conformitat emés pel cap de l'Àrea d'Informàtica, Telecomunicacions i Organització de l'Agència Valenciana de Salut respecte a les tasques efectuades pels becaris.  
Tercera. Titulació exigida  
3.1. Els aspirants que desitgen accedir a les beques han de ser llicenciats o enginyers superiors en Informàtica o Telecomunicacions, n'han d'haver obtingut el títol en els tres últims anys o, si és el cas, ser alumnes dels dos últims cursos de les titulacions superiors corresponents, en qualsevol universitat espanyola.  
Quarta. Formalització de sol·licituds  
Els candidats interessats han de presentar la sol·licitud, adreçada al director gerent de l'Agència Valenciana de Salut, en el Registre General de la conselleria de Sanitat, carrer del Misser Mascó, 31, de València, o en qualsevol de les dependències previstes en el paràgraf quart de l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú, juntament amb la documentació següent:  
a) Fotocòpia del Document Nacional d'Identitat.  
b) Fotocòpia del document d'assistència sanitària (targeta SIP).  
c) Currículum, en el qual s'han de fer constar les dades personals i acadèmiques.  
d) Certificat acadèmic que acredite els requisits exigits i l'expedient acadèmic presentat (se n'accepten fotocòpies compulsades).  
e) Qualsevol altre document que acredite la possessió de cursos rebuts de desenvolupament, xarxes o protocols i paquets ofimàtics que es coneixen.  
f) Declaració responsable de no tindre cap relació laboral i, si correspon, d'estar al corrent de les obligacions tributàries i de la Seguretat Social, segons el que preveu l'article 47.7 del Text Refós de la Llei de la Hisenda Pública.  
g) Declaració responsable que no es beneficiarà simultàniament de qualsevol altra beca o ajuda que es concedisca per esta activitat o una altra de semblant.  
h) Declaració responsable de no estar sotmés a les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, General de Subvencions.  
Han de fer constar en la sol·licitud: «Beques d'Informàtica de l'any 2007» i el bloc temàtic elegit, que en serà només un: «Beques per a projectes d'informàtica» o «Beques per a projectes de telecomunicacions».  
Cinquena. Termini de presentació de sol·licituds  
El termini per a la presentació de sol·licituds és de quinze dies hàbils comptadors a partir de l'endemà de la publicació en el Diari Oficial de la Comunitat Valenciana de la resolució del director gerent de l'Agència Valenciana de Salut per la qual convoca beques d'informàtica i telecomunicacions.  
Sisena. Barem, termini de selecció i concessió de beques  
1. Les beques les concedix una resolució del director gerent de l'Agència Valenciana de Salut a la vista de la decisió de la comissió avaluadora, que està presidida pel director gerent de l'Agència Valenciana de Salut o el suplent que hi designe.  
Formen part de la comissió avaluadora com a vocals quatre representants de l'Àrea d'Informàtica, Telecomunicacions i Organització de l'Agència Valenciana de Salut, designats pel president.  
2. La selecció dels becaris es fa segons la puntuació obtinguda en el barem, que consta dels conceptes següents (màxim 15 punts):  
a) Titulació acadèmica (fins a 3 punts):  
Es valora l'expedient acadèmic fins a la data.  
b) Coneixement de ferramentes de desenvolupament, xarxes, protocols. (fins a 10 punts).  
Per a projectes d'informàtica es valoren de forma preferent els coneixements següents:  
- Coneixements de bases de dades relacionals.  
- Coneixements d'Access.  
- Coneixements de SQL i VisualBasic.  
- Coneixements de ODBC.  
- Coneixements de HTML i Javascript.  
- Coneixements de ferramentes de disseny per a pàgines web.  
- Coneixements de Java (applets, servlets)  
- Coneixements de servidors web: Apache.  
- Coneixements d'Oracle i Informix.  
- Coneixements d'administració de sistemes (Windows NT, 2000Server, 2003Server).   
Per a projectes de telecomunicacions es valoren de forma preferent els coneixements següents:  
- Coneixements de sistemes de cablejament estructurat.  
- Coneixements de la família de protocols de comunicacions TCP/IP.  
- Coneixements dels elements electrònics de xarxes locals: hubs, switches, routers.  
c) Coneixements de valencià homologats per la Junta Qualificadora de Coneixements del Valencià (fins a 1 punt).  
d) Coneixements acreditats oficialment d'idiomes oficials de la Unió Europea (fins a 1 punt).  
La comissió avaluadora ha de convocar a una entrevista personal o a una prova escrita, o a totes dues proves, tots els candidats que complixen els requisits exigits en esta convocatòria i superen 8 punts dels exposats anteriorment. La puntuació de l'entrevista o la prova escrita és de 0 a 10 punts, de forma que correspondrien 5 punts a cada una si es fan les dues proves o 10 punts per a una de les proves, si es decidix fer-ne només una. Esta entrevista o prova escrita se centra fonamentalment en l'apartat b) del barem, per a cada una de les especialitats o blocs temàtics.  
3. Finalitzat el procés selectiu, la comissió elabora dues llistes provisionals de beneficiaris i dues borses de reserva prioritzades, segons la puntuació obtinguda, d'acord amb els blocs temàtics ressenyats en la base primera, per a cobrir les vacants que puguen produir-se per renúncia o abandó. Estes llistes s'han de publicar en el web i en el tauler d'anuncis de la conselleria de Sanitat.  
Després d'esta publicació, es fixa un període de 7 dies naturals perquè les persones interessades puguen plantejar al·legacions, aclariments, abandons o renúncies. Transcorregut este temps, es publiquen en el web i en el tauler d'anuncis de la conselleria de Sanitat les llistes definitives per a la concessió de les beques.  
4. La resolució d'adjudicació s'ha de publicar en el termini màxim de 6 mesos des de la data de publicació de la resolució de convocatòria. Si transcorre el termini i no hi ha una resolució expressa, s'entenen desestimades totes les sol·licituds.  
5. La condició de becari no genera en cap moment cap relació laboral amb la Generalitat Valenciana.  
Setena. Drets i obligacions dels becaris  
7.1. L'Agència Valenciana de Salut, a través de l'Àrea d'Informàtica, Telecomunicacions i Organització s'encarrega d'ordenar les activitats dels becaris.  
a) Els becaris han de col·laborar en els treballs apropiats a la seua titulació i assistència a les línies de treball establides per l'Agència Valenciana de Salut.  
b) Els becaris faran les activitats sota la supervisió del cap de l'Àrea d'Informàtica, Telecomunicacions i Organització o del personal designat per a això.  
c) Un mes abans de la finalització de la beca, el becari ha d'elaborar una memòria de les activitats dutes a terme.  
7.2. Finalitzat el període d'aprofitament de la beca i després de l'informe d'assistència, aprofitament i aptitud, el director gerent de l'Agència Valenciana de Salut estendrà el certificat corresponent.  
7.3. El director gerent de l'Agència Valenciana de Salut resoldrà les incidències que es produïsquen durant el període d'aprofitament de les beques i pot deixar-les sense efecte, després de l'audiència de la persona interessada, en els casos següents:  
a) Incompliment de les obligacions.  
b) No fer l'activitat que motiva la concessió.  
c) Deixar de tindre els requisits exigits en esta convocatòria.  
En els casos d'incidències, renúncies, incompliment o abandons que deixen vacant una beca, s'ha de cobrir segons l'orde establit en la borsa de reserva que resulte del procés de selecció.  
7.4. Les beques són incompatibles amb l'aprofitament de qualsevol altra beca, ajuda o activitat laboral. La infracció d'esta regla, en qualsevol moment del període d'aprofitament, deixa sense efecte la beca.  
7.5. El director gerent de l'Agència Valenciana de Salut convocarà els adjudicataris sol·licitants de les beques per a la signatura del document de notificació i acceptació.  
ANNEX II  
Sol·licitud de beques d'informàtica de l'any 2007  
(marqueu una X en el bloc que corresponga):  
Beques per a projectes d'informàtica   
Beques per a projectes de telecomunicacions:   
Nom i cognoms\_\_\_  
Adreça \_\_\_ CP \_\_\_\_  
DNI \_\_\_ Localitat i data d'expedició \_\_\_  
Telèfons \_\_\_  
Segons l'Orde publicada en el Diari Oficial de la Comunitat Valenciana número ?--, de data ?--, per la qual l'Agència Valenciana de Salut convoca cinc beques per a la realització de pràctiques professionals en els Servicis Centrals, i les condicions establides en les bases, em compromet a acceptar-les, a assistir i participar plenament en els programes de treball que siguen establits, en el cas de ser-ne adjudicatari, i declare que totes les dades personals, acadèmiques i professionals assenyalades en este escrit són certes.  
Adjunte la documentació següent:  
a) Fotocòpia compulsada del DNI.  
b) Document d'assistència sanitària (targeta SIP)  
c) Currículum i certificats que avalen la meua experiència professional.  
d) Certificat acadèmic que acredita tindre el títol de llicenciat o enginyer superior d'Informàtica o Telecomunicacions o aprovat el primer cicle d'estes titulacions superiors en qualsevol universitat espanyola  
e) Altres documents que acrediten títols, cursos, seminaris, conferències, mèrits docents, d'investigació, etc., o professionals.  
f) Declaració jurada de no tindre cap relació laboral i d'estar al corrent de les obligacions tributàries i de la Seguretat Social.  
g) Declaració jurada que no em beneficie simultàniament de qualsevol altra beca o ajuda que es concedisca per esta activitat o una altra de semblant.  
Sol·licite:  
Que s'admeta esta instància amb la documentació per al que establix la convocatòria de beques.  
Lloc, data i signatura   
DIRECTOR GERENT DE L'AGÈNCIA VALENCIANA DE SALUT